Kolika a reflux
Dobrý deň, mame 6tyzdnove babatko, ktoremu davame Sabsimplex na bruško a prdiky. Je možne ho kombinovať s Coliprev? PopripadeVas poprosim o radu v kedy a v akom množstve podavať. Ďakujem
Dobrý deň,
ďakujeme za Vašu otázku.
Liek Sab simplex pomáha pri plynatosti a nafukovaní. Jedná sa o protipenivý liek zaisťujúci rozpad peny, ktorá bráni vstrebávaniu plynov v žalúdku a v črevách. Tým umožňuje odchod plynov prirodzenou cestou alebo ich vstrebanie črevnou stenou. Je vhodný pre deti od 3 mesiacov, mladším deťom je podávanie možné iba na odporúčanie pediatra. Novorodencom (do 4 týždňov) sa podáva 10 kvapiek do každej fľašky s pitím (alebo na lyžičku pred každým dojčením), t.j. každých 4 až 6 hodín. Dojčatá (staršie ako 4 týždne až do 12 mesiacov) majú jednotlivú dávku 15 kvapiek každých 4 – 6 hodín.
Kvapky ColiPrev obsahujú enzým laktázu a sú určené pre deti vo veku do 4. mesiacov pri dojčenskej kolike, ktorá je spôsobená prechodnou nedostatočnou tvorby laktázy. Jeho kombinácia s liekom Sab simplex je možná. ColiPrev® by mal byť použitý rovnako vždy počas kŕmenia dieťaťa. V prípade dojčenia sa adekvátne množstvo kvapiek nakvapká na vopred sterilizovanú lyžičku a podá sa dojčaťu priamo do úst (treba nasledovať dávkovaciu tabuľku v príbalovom letáku) tesne pred dojčením.
S dojčenskou výživou a tekutou stravou – adekvátne množstvo kvapiek (podľa dávkovacej tabuľky) sa nakvapká do vopred pripraveného vlažného pokrmu.
Prajem pekný zvyšok dňa.
S pozdravom
PharmDr. Veronika Kiabová